Усе буйныя газеты ў Чылі прысвячаюць месца папскаму візіту. Газета “La Tercera” публікуе інтэрв’ю з кардыналам Рыкарда Эсаці, арцыбіскупам-мітрапалітам Сант’яга-дэ-Чылі, які лічыць, што “Папа сустрэнецца з Касцёлам, які знаходзіцца ў крызісе, але крызісе, што з’яўляецца благаслаўленнем”. Каталіцкі Касцёл у Чылі перажывае, як і ў многіх іншых краінах, зніжэнне колькасці вернікаў. Усё больш і больш людзей лічаць сябе агностыкамі.